En middelsstor (20-25 millimeter), bredt oval, blankt metallglinsende gjødselbille. Hannen har et kort, butt horn i pannen og et rundet, kløvet framspring foran på pronotum. Pronotum er bredere enn dekkvingene og har rundede sider, midt på hver sidekant med en grop. Dekkvingene er omtrent eggformede uten punktstriper. Beina er moderat lange og kraftige, forleggene med tenner på yttersiden.